als_Latn dik_Latn sag_Latn
FMN miraton programin e ndihmës prej 17,5 mld USD ndaj Ukrainës
11/03/2015
11/03/2015
Një deklaratë e lëshuar nga drejtorja menaxheriale e FMN-së, Christine Lagarde, nuk jep asnjë detaj mbi sasinë e ndihmës fillestare që do t’i jepet Ukrainës, apo se në cilën periudhë kohore. Huadhënia e FMN-së pritet të zhbllokojë edhe dhënien e kredive nga donatorë të tjerë.
Duke përfshirë frytet e pritshme të bisedimeve për ristrukturimin e borxhit me mbajtësit ekzistues të obligacioneve, paketa e përgjithshme e ndihmës për vendin mund të kapë shifrën e 40 miliardë dollarëve.
“Kjo marrëveshje e re e zgjeruar 4-vjeçare do të mbështesë stabilizimin e menjëhershëm ekonomik të Ukrainës”, tha Lagarde, duke shtuar se ndihma është e nevojshme për shkak të problemeve “të zgjatura” ekonomike të vendit.
FMN miratoi vitin e kaluar një huadhënie prej 17 miliardë dollarësh ndaj Kievit përgjatë dy viteve, por ajo i konsideroi të pamjaftueshme fondet dhe ra dakord për kohëzgjatjen e programit në mbështetje të reformave ekonomike të Ukrainës, ndërkohë që qeveria vazhdon betejën me separatistët prorusë në lindje të vendit.
Rebelët prorusë dhe qeveria ranë dakord për një marrëveshje paqeje në Minsk gjatë muajit të kaluar, por të dyja palët vazhdojnë të akuzojnë njëra-tjetrën për shkelje të mëtejshme të saj. / Top Channel
Ukraina
LAJME TE NGJASHME
MË TË LEXUARAT
- Vendosni gishtin në mes të ekranit dhe mahnituni
- Shpërthim tritoli në Tiranë, dy kalimtarë të lënduar
- Katër në dhjetë francezë nuk bëjnë dush çdo ditë
- Bushati: Presim financime nga BE. Kufiri me Greqinë? Të gjitha opsionet të hapura
- “Rusia po përgatitet për pushtimin e Ukrainës”. Kremlini zgjedh të mos komentojë
- FIFA, Blatter rizgjidhet president, pas tërheqjes së Princit Ali. Raundi i parë pa fitues
- PDIU hap fushatën në Durrës, Idrizi i përgjigjet Athinës
- 30 vite nga tragjedia me 39 viktima e “Heysel Stadium”. Luante Juventus ndaj Liverpool
- Mbi 100 vetë ngrejnë autobusin, shpëtojnë çiklistin
- Laçi fiton Kupën e Shqipërisë, mposht 2-1 në finale Kukësin
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn crh_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn